ߊߡߙߊ߫ ߞߎߦߊߕߍ߫

ߊߡߙߊ߫ ߞߎߦߊߕߍ߫ (ߝߊ߯ߘߐߞߍ߫ ߁߉߲ ߞߎ߲߬ߝߟߐ ߣߴߊ߬ ߟߊߓߊ߲: ߊ߬ ߡߊߟߐ߲ߣߍ߲߫ ߦߴߊ߬ ߛߊ߲߬ߛߊ߲߬ߘߐ߫ ߊߡߙߊ߫ ߕߐ߮ ߟߋ߬ ߡߊ߬) ߕߘߍ߬ ߦߋ߫ ߡߊ߲߬ߘߋ߲߫ ߖߋ߬ߟߌ߬ ߢߙߊ ߘߏ߫ ߟߋ߬ ߘߌ߫߸ ߡߍ߲ ߡߏߦߌ߫ ߘߊ߫ ߖߏ߬ߡߊ߬-ߣߎ߲ߞߎ߫ ߛߏ ߘߏ߫ ߟߊ߫ ߞߏ߫ ߛߊ߲߬ߛߊ߲߬ߘߐ߫. ߊ߬ߟߋ ߕߘߍ߬ ߦߋ߫ ߛߊ߬ߡߘߎ߬ߜߍ߬ ߟߊ߫ ߖߋ߬ߟߌ߬ ߤߊߞߟߌߡߊ ߘߏ߫ ߟߋ߬ ߘߌ߫߸ ߡߍ߲ ߕߍ߬ߘߍ߫ ߞߊ߬ ߕߍߓߊ߯ߦߊ ߟߐ߲߫ ߞߏߛߓߍ߫. ߏ߬ ߟߋ ߞߊ߬ ߛߊ߭ߡߏ߬ߙߌ߫ ߟߐ߬ ߊ߬ ߟߊ߫ ߟߊ߫ ߖߊ߰ߥߎ߬ߟߋ߲߬ ߞߙߊߡߐ ߞߊ߲߬߸ ߊ߬ ߟߊ߫ ߝߊ߬ߙߊ߲߬ߛߌ߬ ߕߊ߮ ߝߍ߬. 

 ߞߊ߲߬ߛߓߍߟߌ 
ߡߍ߲ ߟߐ߬ߕߐ߫ ߦߋ߫ ߛߊ߲߬ߛߊ߲߬ߘߐ߫ ߊߡߙߊ߫ ߟߊ߫ ߞߊ߲߬ߛߓߍߟߌ ߡߊ߬߸ ߘߝߐ߬ߦߊ߬ߟߊ ߟߎ߬ ߕߍ߫ ߞߎߡߊ߫ ߟߴߏ߬ ߞߊ߲߬ ߝߊߦߌߘߊ߫ ߘߐ߫. ߒ߬ߞߊ߬ ߊ߲ ߓߍߣߊ߬ ߘߏ߫ ߝߊ߰ߡߎ߲߫ ߊ߬ ߞߏߢߊ ߘߐ߫ ߢߊ߬ߝߐ߬ߟߌ ߟߎ߬ ߞߐ߬ߣߐߡߊ߬. 

 ߝߊ߬ߙߊ߲߬ߛߌ߬ ߕߊ߮ 
ߞߵߊ߬ ߕߘߍ߬ ߛߊ߬ߡߘߎ߬ߜߍ߬ ߣߌ߫ ߕߎ߬ߓߊ߬ߓߎ ߟߎ߬ ߦߋ߫ ߢߐ߲߯ ߠߊ߫ ߝߊ߬ߙߊ߲߬ߛߌ߬ ߟߊ߫ ߞߐ߲ߛߐ߲ߧߊߟߌ ߕߎ߬ߡߊ ߟߊ߫, ߊ߬ ߣߌ߫ ߝߊ߬ߙߊ߲߬ߛߌ߫ ߞߊ߬ ߓߍ߲߬ߘߐ߬ ߛߌߦߊߡߊ߲߫ ߠߎ߫ ߟߋ߬ ߞߟߊ߬ߣߐ߰ߦߊ߫: ߦߏ߫ ߓߌ߬ߛߊ߲߬ߘߎ߯ ߓߍ߲߬ߘߐ ߣߌ߫ ߞߌ߬ߢߍ߬ߙߊ߲߫ ߓߍ߲߬ߘߐ߸ ߊ߬ ߣߌ߫ ߢߊ߰ߞߐ߫ ߓߍ߲߬ߘߐ ߟߎ߫، ߓߍ߲߬ ߞߍ߫ ߘߴߊ߬ ߡߊ߬ ߏ߬ ߟߎ߬ ߘߏ߫ ߘߐ߫ ߞߋߟߋ߲߫ ߠߋ߬ ߛߋ߲߬ߝߍ߫ ߞߏ߫ ߕߎ߬ߙߋ ߦߋ߫ ߗߋߘߋ߲ ߘߏ߫ ߟߎ߫ ߗߋ߫ ߝߊ߬ߙߊ߲߬ߛߌ߬ ߞߎߓߋߘߊ ߟߊ߫߸ ߏ߬ ߟߎ߬ ߣߌ߫ ߝߊ߬ߙߊ߲߬ߛߌ߬ ߞߏߟߊߕߍ߮ ߟߎ߬ ߦߋ߫ ߥߊ߫ ߢߐ߲߯ ߦߋ߫: ߒ߬ߓߊ߬ ߡߊ߲߬ߖߎ߫ ߞߵߊ߬ ߓߟߏߝߘߊ߫ ߊ߬ߟߋ ߟߋ߬ ߟߊ߫ ߞߵߊ߬ ߟߊ߫ ߖߊ߰ߥߎ߬ߟߋ߲߬ ߞߙߊߡߐ߮ ߕߎ߬ߙߋ ߞߊ߲߬. 

ߊ߬ߟߎ߫ ߥߟߌ߬ ߘߊ߫ ߡߊ߲߬ߘߋ߲߫ ߦߊ߲߬ ߞߊ߬ ߕߊ߬ߡߌ߲߬ ߓߌ߬ߟߊ߬ ߟߊ߫ ߞߌ߬ߕߊ߫ ߝߍ߬ ߞߊ߬ ߥߊ߫ ߛߋ߫ ߣߙߊ߫ (ߛߍ߲ߟߎߥߌ߫)، ߞߊ߬ ߣߊ߬ ߕߏ߫ ߕߊߞߎߟߎ߲ ߕߊ߬ ߟߊ߫ ߦߋ߲߬ ߞߊ߬ ߝߊ߬ߙߊ߲߬ߛߌ߬ ߡߊߜߍ߲߫. ߊ߬ߟߎ߫ ߞߵߊ߬ߟߎ߫ ߓߍߟߍ߲߫ ߡߊ߬ߙߌ߬ߛߊߦߌ߬߸ ߞߊ߬ ߛߌ߬ߛߌ߬ߞߎߟߎ߲ ߕߊ߬ ߦߋ߲߫ ߞߊ߬ ߓߌ߬ߟߊ߬ ߕߎ߳ߟߐ߲߫ ߝߍ߬ ߞߊ߬ ߥߊ߫ ߔߊ߬ߙߌ߫. ߝߊ߬ߙߊ߲߬ߛߌ߫ ߞߊ߬ ߓߊߓߐߒߡߊ߫ ߓߙߊߓߐ ߘߏ߫ ߛߌ߲߬ߝߏ߲߬ߧߴߊ߬ߟߎ߬ ߦߋ߫߸ ߝߏ߫ ߞߊ߬ ߣߊ߲߬ߕߌ߮ ߏ߬ ߟߎ߬ ߟߊ߫ ߝߊ߲߭ ߣߴߊ߬ߟߎ߬ ߟߊ߫ ߛߐߜߍ ߟߎ߬ ߡߣߍߡߣߍߕߐ ߞߴߊ߬ߟߎ߬ ߢߣߊ߫ ߖߌ߫߫ ߡߍߣߍ߲ ߘߌ߫، ߊ߬ߟߎ߫ ߞߊ߬ ߞߏ߫ ߟߎ߫ ߦߌ߬ߘߊ߬ ߗߋߘߋ߲ ߏ߬ ߟߎ߬ ߟߊ߫ ߦߋ߲߬߸ ߡߍ߲ ߠߎ߬ ߞߍ߫ ߘߴߊ߬ߟߎ߬ ߢߣߊ߫ ߛߎߓߊ߯ߦߊ ߜߍߘߐߕߊ ߘߌ߫. ߊ߬ߟߎ߫ ߞߊ߬ ߞߙߊ߬ߡߐ ߢߌ߬ߣߌ߲߬ߞߊ߫ ߞߴߊ߬ߟߎ߬ ߦߋ߫ ߝߋ߲ ߢߎ߬ߡߊ߲߫ ߛߊ߲߬ߓߴߊ߬ ߝߊ߬ ߡߊ߬߸ ߊ߬ ߝߣߊ߫ ߞߵߊ߬ߟߎ߫ ߖߋ߬ߓߌ߬ ߞߏ߫ ߞߊ߬ߞߎߘߊ ߡߏ߬ߙߌ߬ߝߊ ߟߎ߬ ߣߌ߫ ߜߍ߬ߟߍ߫ ߞߟߊ߬ߥߟߎ ߟߎ߬߸ ߡߍ߲ ߠߎ߬ ߓߴߛߋ߫ ߖߌ߲߬ ߓߟߋߓߟߋ ߟߎ߬ ߟߊߥߎ߬ߦߊ߬ ߟߊ߫. ߝߊ߬ߙߊ߲߬ߛߌ߫ ߝߣߊ߫ ߞߵߊ߬ߟߎ߬ ߜߍߙߍ߲ߞߍ߫ ߞߊ߲ ߞߍ߫ ߞߴߏ߬ ߟߎ߬ ߓߘߊ߫ ߥߊ߫ ߊ߬ߟߎ߬ ߢߍ߫.

ߊ߬ߟߎ߬ ߛߋ ߛߏ߫߸ ߕߎ߬ߙߋ ߞߊ߬ ߞߏߟߊߕߍ߮ ߟߎ߬ ߟߊߘߍ߰ ߞߴߊ߬ߟߎ߬ ߦߴߊ߬ߟߎ߫ ߘߊ߲߬ߕߍ߰. ߊߡߙߊ߫ ߞߎߦߊߕߍ߫ ߞߊ߬ ߞߎߡߊ ߕߊ߬ ߞߵߊ߬ߟߎ߬ ߟߊ߫ ߕߊ߯ߡߊ ߞߎ߲߬ߡߊ߬ߝߐ߫ (ߞߊ߬ ߝߐߕߊ ߟߎ߬ ߝߐ߫) ߛߊ߫ ߞߍ߬ߟߍ ߘߌ߫ ߕߏ߫ ߓߊߛߌ߮ ߘߐ߫ ߥߟߊ߫ ߖߊ߬ߡߊ ߞߊߣߊ߬ ߖߍ߲ߛߍ߲߫. ߊ߬ ߕߏ߫ ߘߴߊ߬ ߟߊ߫ ߞߎߡߊ ߢߊߝߐ ߟߋ߬ ߞߊ߲߬ ߡߣߍߣߍ߫߸ ߘߊ߬ߡߊ߲߬ߛߊ߬ ߖߊ߰ߥߎ߬ߟߋ߲߬ ߞߙߊߡߐ ߓߘߊ߫ ߞߎߡߊ ߕߵߊ߬ ߘߊ߫ ߘߐ߫ ߔߙߊߎ߫߹ ߞߏ߫: ߤߊߟߴߌ ߡߴߊ߬ ߡߊߡߣߎ߬ߡߣߍ߫ ߟߋ߬߸ ߊ߲ ߣߌ߫ ߝߊ߬ߙߊ߲߬ߛߌ ߕߴߊ߬ ߞߍߢߐ߲߯ߡߊ߫ ߘߌ߫, ߊ߬ߟߎ߬ ߟߊ߫ ߞߟߍ߬ߘߋ߲ ߖߊ߮ ߡߊ߫ ߛߋ߫ ߦߊ߲߬ ߡߎߣߎ߲߬߸ ߞߎߡߊ߫ ߕߴߊ߬ߟߎ߬ ߟߊ߫ ߞߟߍ߬ߡߎߙߊ߲ ߠߎ߬ ߡߊ߬, ߏ߬ ߘߐ߫ ߤߊߟߌ߬ ߒߝߊ߬ ߦߴߊ߬ߟߎ߫ ߞߍ߬ߟߍ ߘߊߓߌ߬ߟߊ߬߸ ߊ߬ߟߎ߬ ߞߊߣߵߊ߬ ߟߊߡߊ߬ߟߏ߬ߦߊ߬ ߜߊ߲߯ߛߊ߲߫. ߊ߬ߟߌ߬ߡߊߡߌ߲߫ ߝߣߊ߫ ߞߵߏ߬ ߟߋ ߦߴߊ߬ ߟߊ߫ ߖߊ߬ߡߊ ߥߦߊ߬ߞߏ߫ ߘߌ߫ ߞߊ߬ ߖߊ߬ߡߊߙߌ ߘߌ߫ ߞߏ߫ ߞߊ߬ ߥߊ߫ ߛߊ߲ߓߏ߲ ߘߏ߫ ߟߐ߬ ߊ߬ ߡߊ߬߸ ߏ߬ ߟߋ ߞߍ߫ ߘߴߊ߬ ߓߊ߬ߘߌ ߘߌ߫ ߛߊߣߊ߲ߞߐ߬ߘߐ߫ (ߞߊߦߌߙߊߥߊ߯ߣߍ߲߫). 

 ߢߣߊߡߦߊ ߕߐ߭ ߣߌ߫ ߛߊ߬ߦߊ 
ߡߍ߲ ߟߐ߬ߕߐ߫ ߦߴߊ߬ ߟߊ߫ ߢߣߊߡߦߊ ߕߐ߭ ߡߊ߬, ߏ߬ ߕߍ߫ ߟߊߞߊ߬ߟߌ߬ ߟߊ߫ ߘߝߐ߬ߦߊ߬ߟߊ ߟߎ߬ ߓߟߏ߫. ߤߊߟߌ߬ ߛߟߏ߬ߡߊ߯ߣߊ߫ ߞߊ߲ߕߍ߫ ߖߍ߬ߘߍ ߡߊ߫ ߝߋ߲߫ ߝߴߊ߬ ߞߊ߲߫. ߏ߬ ߟߋ ߝߊ߲߭ ߦߴߊ߬ ߞߍ߫ ߟߴߊ߲ ߠߊ߫ ߡߐ߰ߓߊ ߝߊ߲߬ߓߊ ߟߊ߫ ߘߐ߬ߝߐ ߦߋ߫ ߕߐ߰ߞߊ߬ߖߍ߲ ߠߋ߬ ߘߌ߫. 

 ߦߟߌߡߊߛߙߋ ߟߎ߬ 
ߦߌߟߡߊ:ߡߊ߲߬ߘߋ߲߫ ߖߋߟߌ
ߦߌߟߡߊ:ߊߡߙߊ߫ ߞߎߦߊߕߍ߫
ߦߌߟߡߊ:ߕߍߓߊ߯ߦߟߊ